ที่อวัยเพศอะค่ะมีตุ่มขึ้นมา3ตุ่มค่ะ แรกๆมีอาการแสบและร้อนเวลาปัสสวะมีอาการแสบขัดๆคิดว่าเป็นเริมที่หาได้ในgoogle แล้วพอมาดูเมื่อวานก็มีหนองค่ะเป็นตุ่มใหญ่1ตุ่มที่แคมรอบๆตุ่มมีเลือดซิบออกมาและอีก2ตุ่มขนาดกลางมีหนองที่ปากช่องคลอดระหว่างวันมีเมือกเขียวๆไหลออกมามีกลิ่น ก่อนที่จะมีอาการได้มีเพศสัมพันธ์กับแฟนมา(ผ่าไฟแดงค่ะ ไม่รู้ทั้งคู่ว่าเป็น) อยากทราบว่าใช่อาการของฝีหรือป่าวพอจะมีวิธีรักษามั้ยคะไม่อยากไปโรงพยาบาลค่ะ ระหว่างวันใช้ชีวิตค่อนข้างลำบากเดินขาชิดไม่ได้ เหยียดขาออกไปแต่ละทีก็ต้องเกร็ง
สวัสดีค่ะ Chanok,ตุ่มที่อวัยวะเพศดังกล่าว อาจเป็น1. เริมที่อวัยวะเพศ หากเป็นครั้งแรก จะเกิดจากการติดต่อผ่านทางเพศสัมพันธ์ แต่หากเคยเป็นมาแล้ว ก็จะไม่ได้เกี่ยวกับการมีเพศสัมพันธ์ แต่จะเกิดอาการเมื่อร่างกายอ่อนแอ ซึ่งรวมถึงในช่วงที่เป็นประจำเดือนด้วย โดยอาการเริ่มแรกจะมีตุ่มน้ำขึ้นมาก่อน มีอาการแสบร้อนหรือเจ็บปวด ต่อมาตุ่มน้ำจะแตกและกลายเป็นแผล และมีน้ำเหลืองซึมได้ หากเป็นครั้งแรกอาการจะเป็นอยู่นาน 2-4 สัปดาห์ บางรายอาจมีไข้ ปวดหัว ปวดเมื่อยตัว อ่อนเพลีย และอาจมีตกขาวที่ผิดปกติร่วมด้วย2. แผลริมอ่อน หรือซิฟิลิสเทียม เป็นโรคติดต่อทางเพศสัมพันธ์อาการจะเริ่มต้นจากการเป็นตุ่มนูน จากนั้นตุ่มนูนจะแตกออกกลายเป็นแผล มักมีหลายแผล ลักษณะของแผลจะดูแฉะไม่สะอาด มีเนื้อเยื่อเละ ๆ ที่ก้นแผล หากเป็น ในผู้ชายจะมีอาการเจ็บแผลมาก แต่ในผู้หญิงมักไม่ค่อยมีอาการเจ็บแผล และจะมีอาการตกขาวมาก มีกลิ่นเหม็น ต่อมาจะพบต่อมน้ำเหลืองที่ขาหนีบบวมโตและอาจกลายเป็นฝีหนอง แตกออกเป็นแผลได้สำหรับโรคซิฟิลิส และฝีมะม่วงนั้นไม่น่าใช่ เพราะตุ่มและแผลที่เกิดจากซิฟิลิสจะไม่เจ็บ ไม่ปวดแนะนำว่าควรไปพบแพทย์เพื่อตรวจว่าเกิดจากสาเหตุใด หากเป็นเริม การทานยาต้านไวรัส ก็จะช่วยให้หายเร็วขึ้นและลดโอกาสการเกิดเป็นโรคซ้ำได้ ในเบื้องต้น ก็ควรงดการมีเพศสัมพันธ์ไปก่อน และดูแลรักษาความสะอาดให้ดี เมื่อเข้าห้องน้ำเพื่อปัสสาวะและอุจจาระ ก็ต้องซับให้แห้ง เวลาอาบน้ำ ก็ควรฟอกด้วยสบู่ที่อ่อนโยน ไม่ใช้หินขัดตัวหรือใยขัดตัวมาขัดถู ไม่โรยแป้งหรือทาครีมอะไรที่อวัยวะเพศ ไม่ไปแคะ แกะ เกาตุ่มหรือแผลที่เป็นอยู่